CELEX: 62020TN0218
Language: hu
Date: 2020-04-14 00:00:00
Title: T-218/20. sz. ügy: 2020. április 14-én benyújtott kereset – Alkattan kontra Tanács

15.6.2020   
            
            
               HU
            
            
               Az Európai Unió Hivatalos Lapja
            
            
               C 201/49
            
         
      2020. április 14-én benyújtott kereset – Alkattan kontra Tanács
      (T-218/20. sz. ügy)
      (2020/C 201/63)
      Az eljárás nyelve: francia
      
         Felek
      
      
         Felperes: Waseem Alkattan (Damaszkusz, Szíria) (képviselő: G. Karouni ügyvéd)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  a felperesre vonatkozó részükben semmisítse meg az alábbi jogi aktusokat:
                  
                              —
                           
                           
                              a Szíriával szembeni korlátozó intézkedésekről szóló, 2013/255/KKBP határozat végrehajtásáról szóló, 2020. február 17-i (KKBP) 2020/212 tanácsi végrehajtási határozatot;
                           
                        
                              —
                           
                           
                              a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2020. február 17-i (EU) 2020/211 tanácsi végrehajtási rendeletet;
                           
                        
            
                  —
               
               
                  a Tanácsot kötelezze az összes kár megtérítése érdekében fizessen meg 500 000 (ötszázezer) eurót kártérítésként;
               
            
                  —
               
               
                  a Tanácsot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, a védelemhez való jog és a tisztességes eljáráshoz való jog megsértésére alapított jogalap az Európai Unió Alapjogi Chartájának 47. cikkén és az emberi jogok és alapvető szabadságok védelméről szóló egyezmény 6. és 13. cikkén, valamint a Bíróság ítélkezési gyakorlatán alapul. A felperest meg kellett volna hallgatni, mielőtt az Európai Unió Tanácsa vele szemben korlátozó intézkedéseket fogad el, következésképpen a felperes védelemhez való jogát nem tartották tiszteletben.
               
            
                  2.
               
               
                  A második jogalap az indokolási kötelezettség (EUMSZ 296. cikk második bekezdése) megsértésén alapul. A felperes kifogásolja, hogy a Tanács homályos és általános megállapításokra szorítkozott anélkül, hogy részletesen és konkrétan megemlítette volna azokat az okokat, amely miatt a diszkrecionális jogköre gyakorlása során azt állapította meg, hogy felperessel szemben a szóban forgó korlátozó intézkedéseket kell alkalmazni. Ennélfogva felperesnek felrótt konkrét és objektív körülmények egyike sem alkalmas a szóban forgó intézkedések igazolására, a Tanács által elfogadott indokolás egyáltalán nem ad a felperes számára elegendő tájékoztatást, és ez az indokolás legalábbis homályos, általános és pontatlan.
               
            
                  3.
               
               
                  A harmadik jogalap a nyilvánvaló értékelési hibán alapul. A felperes azt kifogásolja, hogy a Tanács az indokolásában a korlátozó intézkedés alátámasztására olyan körülményeket állapított meg, amelyeknek nyilvánvalóan nincs ténybeli alapjuk, mivel a hivatkozott tények teljesen megalapozatlanok.
               
            
                  4.
               
               
                  A negyedik, az elszenvedett kár megtérítése iránti kártérítési kérelemre alapított jogalap azon alapul, hogy a felperesnek felrótt súlyos tények veszélynek teszik ki a felperest és annak családját, ami szemlélteti az elszenvedett kár terjedelmét és alátámasztja a felperes kártérítési kérelmét. Ezenkívül a felperes azt állítja, hogy a gazdasági tevékenységét súlyos és tartós hátrányok érték.